Lolland-Falsters Stifts-Tidende, 1841-01-19
Udenlandske Efterretninger. Uagtet de mere fredelige Udsigter med Hensyn til det orientalske Anliggende, som den forrige Post bragte, fortsættes dog Rustningerne endnu paa det Jvrigste i Tydskland, i Frankrig synes dog nogen Standsning at være indtraadt, men Efterretningen om, at Afvæbningen alt havde begyndt, har ikke bekræftet sig. Det seer i det Hele ud, som om de fleste Magter ventede Krig, men ikke vidste med hvem. Hvor unaturligt end Forbundet mellem Rusland og England mod Frankrig var, synes dog det nu saa meget omtalte Forbund mellem Rusland og Frankrig mod England endnu mere unaturligt. Thi skjøndt der kunde være Aarsager nok til Fjendskab mellem England og Frankrig i det gamle Nabohad, i Englands Frygt for at miste Eneherredømmet til Søes ved Frankrigs tiltagende Handel og Sømagt og deri, at Aristokratiet (Stormandsvælden) mere er fremherskende i hiint, medens det demokratiske (folkelige) Element har Overvægten i dette, saa burde dog begge disse, som Repræsentanter for det constitutionelle Kongedømme, altid være forenede lige over for Rusland, som fremstiller det fuldkommen uindskrænkede Monarki (Despotiet) og stedse umætteligt griber enhver Leilighed til at udvide sine Grændser. Det orientalske Spørgsmaal kan endnu være langt fra sin Løsning; thi vel har Mehemed Ali erklæret sig villig til at underkaste sig Sultanen paa de ham af de 4 Magter gjorte betingelser, men disse Magter vare ikke bemyndigede til at gjøre ham saadanne Tilbud, og det er endnu vist, om Sultanen vil bekræfte dem, da den russiske Jndflydelse synes at forhale Tilbagetagelsen af Vicekongens Afsættelse i Haab om hans fuldkomne Tilintetgiørelse, og denne paa sin Side menes at vente paa en Leilighed til atter at gjøre sig uafhængig. Efter franske Blade skal han have i Sinde at resignere til Fordeel for sin Søn, som ved en vel udført Marsch havde undgaaet alle de Hindringer, man havde stillet imod ham, og med sin hele Hær befandt sig paa Ægyptens Grændse. Denne Efterretning, efter hvilken han havde tiltraadt Tilbageveien den 2den December, stemmer dog ikke ganske med en anden, der synes mere paalidelig, at han endnu den 7de havde Damascus i sin Magt og fuldkommen havde slaaet Paschaen af Aleppo. Jerusalem var i Hænderne paa arabiske Horder, hele Syrien opløst i almindeligt Anarki med Undtagelse af Søstæderne, som havde engelsk tyrkisk Besætning, saa at Jbrahim paa mange Steder kunde love sig en let Fremgang, dersom han vilde gaae angrebsviis tilværks. Paris har man den 7de Januar faaet Efterretninger over Ostindien fra China, som ikke ganske stemme med den sidst meddeelte over Moskau, men maaskee ere ældre Strax efter Jndtagelsen af Øen Tschu san og efter at have slaaet Chineserne ved Makao var Admiral Bremer seilet mod Norden for at faae en Audients hos Keiseren, som blev meget forskrækket herover og var villig til at indrømme alle Englændernes Fordringer. Han vilde udlevere Gouverneuren Lin og betale 3 Millioner Pd. St. (henved 30 Millioner Rbd.) i Skadeserstatning. Kongen af Lahore i Jndien, Kuruk Sing, er død, og ved hans Begravelse faldt en Bjelke ned og slog Thronfølgeren, No=Rehal Sing, ihiel, hvorved Schir Sing, som skal være fjendtlig findet mod Englænderne, blev Konge.